Шууейхэм я зекIуэ
Бахъсэн къалэм иджыблагъэ къыщызэрагъэпэщащ УФ-м и Президентыр зэрыхахынум зыхуэгъэхьэзырынымкIэ лэжьыгъэхэм хиубыдэ шууей зекIуэ. Апхуэдэу иджырей щIалэхэм ягу къагъэкIыжащ ди лъэпкъым ижь-ижьыж лъандэрэ яхэлъ хабзэжьхэм ящыщ зыр. ЗекIуэм хэтащ къалэм и Iэтащхьэ Мамхэгъ Хьэчим, администрацэм и лэжьакIуэхэр, жылагъуэ лIыкIуэхэр.
Шууейхэр ЩоджэнцIыкIу Алий и цIэр зезыхьэ ЩэнхабзэмкIэ унэм и пщIантIэм шыгъупIастэкIэ щрагъэжьащ къалэм и нэхъыжьхэм. Гупыр абдеж щежьэри, къалэм и уэрам нэхъыщхьэхэр къызэхакIухьащ, Дыгулыбгъуей къуажэм къыщагъэзэжри, къекIуэлIэжащ.
Балъкъыз Аминэ.
